CIIYO 1
Ino Makani Nzi Aayo Mabotu?
1. Ino makani nzi aazwa kuli Leza?
Leza uyanda kuti bantu kabapona buumi bukkomanisya anyika. Wakalenga nyika alimwi azintu zyoonse zili mulinjiyo akaambo kakuti ulabayanda bantu. Lino-lino ulabweza ntaamu kutegwa bantu bali muzisi zyoonse bakabe abuumi buli kabotu kumbele. Uyoozigwisya zintu zibaletela mapenzi bantu.
Kunyina mfwulumende iyacikonzya kugwisya bugwebenga, malwazi, naa lufwu. Pele kuli makani mabotu. Lino-lino, Leza uyakugwisya mfwulumende zyabantu zyoonse akubikka yakwe. Balelwa bamfwulumende eeyi bayookkala muluumuno alimwi akupona kabotu.
2. Nkaambo nzi makani mabotu ncaayandika kapati?
Kupenga kuyoomana ciindi Leza aakugwisya bantu babi anyika. (Zefaniya 2:3) Ino eeci ciyoocitika lili? Ijwi lya Leza lyakasinsima zintu zicitika mazuba aano iziyoosya bantu. Zintu zicitika zitondezya kuti ciindi cakuti Leza abweze ntaamu cili afwaafwi.
3. Ncinzi ncotweelede kucita?
Tweelede kwiiya makani aajatikizya Leza mu Jwi lyakwe, Ibbaibbele. Lili mbuli lugwalo luzwa kuli usyi bana siluyando. Lilatwaambila mbotukonzya kupona kabotu lino alimwi ambotukonzya kuyooba abuumi butamani anyika. Masimpe, bamwi inga tiibakkomana akaambo kakuti mwiiya Bbaibbele. Pele mbwaanga Leza utusyomezya zintu zibotu kumbele, tatweelede kulekela bantu kututyompya.
Amwiiye Zinji
AMULOMBE CIIYO CA BBAIBBELE
Nkaambo Nzi Ncomweelede Kwiiya Bbaibbele?
Bbaibbele lilapa bwiinguzi kumibuzyo iibakatazya kapati bantu banji mubuumi. Sena inga mwayanda kuba akati kabo?
som_Latn run_Latn nya_Latn bem_Latn bem_Latn nya_Latn tum_Latn tum_Latn bem_Latn cjk_Latn bem_Latn sag_Latn bem_Latn